Jannik Sinner l-a învins, la Miami Open, pe Daniil Medvedev, şi s-a calificat în finala turneului.
Sinner (22 de ani, locul 3 ATP), favoritul numărul 2 al turneului Miami Open, l-a învins vineri, scor 6-1, 6-2, pe Daniil Medvedev (28 de ani, locul 4 ATP), favoritul numărul 3, după o oră şi 9 minute de joc.
Meciul a fost o reeditare a finalei de la Australian Open, când s-a impus tot italianul.
Sinner s-a calificat în finala turneului din Florida, urmând să îşi afle viitorul adversar după meciul dintre Grigor Dimitrov şi Alexander Zverev.